
Zgodovina čebelarstva na Slovenskem 


Čebelarstvo je na Slovenskem panoga z dolgo tradicijo. Pred pojavom sladkorja je bil med 
najcenejše in največkrat edino sladilo, ki so ga ljudje uživali v prazničnem času. Služil je kot 
ljudsko zdravilo, pogosto so ga uporabljali za izdelavo medenega peciva — lecta, ki je bilo 
med našimi predniki zelo priljubljeno. Čebelji vosek je bil zelo cenjen, drag pridelek, in je 
predstavljal pomembno izvozno blago. Z njim so razsvetljevali prostore, v cerkvah je bil 
potreben za bogoslužje, uporabljali so ga tudi pri pečatenju listin. 


Tudi na Idrijsko-Cerkljanskem je čebelarstvo od nekdaj prisotno. Na kmetijah je pomenilo 
dodatno kmetijsko dejavnost, marsikateremu mestnemu čebelarju pa so čebele pomenile 
sprostitev po napornemu delavniku. Kljub velikemu onesnaženju idrijske kotline zaradi 
dolgoletnega rudarjenja, ki je puščalo posledice na vseh področjih, tudi na čebelah, so imeli 
čebelarji vedno voljo po ohranitvi te pomembne kmetijske dejavnosti v naših krajih. 


Čebelarstvo se je z razvojem civilizacije nadgrajevalo. Začelo se je z odtujevanjem medu 
čebelam, ki so jih prvotno uničevali, s časom pa so jim odvzeli le del sladke zaloge in jih 
začeli naseljevati v bližini domov. Primitivne panje, klade, so izdelovali iz lesenih izdolbenih 
debel ali drugih naravnih materialov. Z razvojem žagarstva so se pojavili panji iz desk, 
imenovani kranjiči. Ti majhni panji so omogočali zlaganje v skladovnice, prevoze na pašo in 
pridobivanje čebeljih rojev, ki so jih čebelarji uspešno prodajali po svetu, vse do konca druge 
svetovne vojne, ko je trgovina počasi zamrla. Pogosto je prihajalo do zaletavanja čebel in 
ropanja panjev. Čebelarji so pričeli z barvanjem panjskih končnic, ki so čebelam omogočale 
boljšo orientacijo, čebelarjem pa so pomagale razlikovati panje med seboj. Od tod izvira 
slikanje panjskih končnic, edinstvena ljudska umetnost na Slovenskem. Prve poslikane 
panjske končnice so se pojavile v drugi polovici 18. stoletja. V začetku 20. stoletja je z 
izumiranjem kranjičev ta umetnost počasi zamrla. Na končnicah so bile najpogosteje 
naslikane podobe pobožne narave, upodobitve živali in ljudi pri delu. Devetnajsto stoletje je 
bilo za čebelarstvo prelomno. V tem času so se pojavili panji s premičnim satjem, satnice in 
druga oprema, ki je čebelarjem omogočala vpogled v življenje čebel ter olajšala čebelarjenje. 
Slovenski čebelar Anton Žnideršič je naredil izredno dober panj, na kratko AŽ panj, ki se je 
ohranil vse do danes, ko ga še vedno uporablja večina čebelarjev. Z razvojem panjev so se 
vzporedno razvijali tudi čebelnjaki, ki so varovali čebele pred vplivi okolja. 


Čebelnjaki so v Sloveniji tipični sestavni elementi kmečke arhitekture. Včasih je bil čebelnjak 
del skoraj vsake kmetije. S svojo pojavnostjo plemenitijo kulturno podobo krajine in so s 
cerkvami ter kozolci razpoznavni element naše dežele. Tradicionalni arhitekturni videz 
čebelnjakov se razlikuje od pokrajine do pokrajine. Razlike najdemo v materialih in načinih 
gradnje, ki jih pogojujejo vremenski vplivi. Na Slovenskem se je razvilo več tipov 
čebelnjakov, večinoma so bili dvokapni. Najpogosteje so bili izdelani iz lesa, ki je za čebele 
prijazen in v naših krajih lahko dostopen, le na kraškem območju so bili zidani iz kamna. 
Streha s podaljšanim nadstreškom, ki je varovala panje pred vremenskimi pojavi, je bila 


pogosto krita s slamo, skodlami, včasih z opečno kritino, ki so si jo lahko privoščili bogatejši 
čebelarji. Postavljeni so bili v bližini kmečkih gospodarstev, v zatišnih legah. Slovenski 
čebelarji so panje od nekdaj poseljevali z našo avtohtono čebelo - kranjsko sivko (Apis 
mellifera carnica). Ta čebelja podvrsta se je tisočletja prilagajala našim podnebnim in pašnim 
razmeram. Odlično je prilagojena na hladne, dolge zime ter pogosto deževna in vetrovna 
poletja. Zlasti je specializirana za nabiranje mane na smreki in jelki. Dobro ima izražen 
čistilni nagon, zaradi katerega je manj dovzetna za različne bolezni. 


Meščanski čebelnjak v Idriji 


Meščanski čebelnjak je bil zgrajen leta 1925 na željo Pavla Lapajneta, sina premožnega 
trgovca s čipkami Franca Lapajneta, za družinsko hišo v Idriji. Lapajnetovi predniki so 
izhajali iz vasi Vojsko, natančneje iz Ogalc. Poznani so bili kot »čvelarji«, ki so imeli vedno v 
lasti manjše čebelnjake, kjer so pridobivali med za lastno uporabo. Tako se je ljubezen do 
čebel prenesla na Pavla, ki se je glede na svoje finančne zmožnosti odločil postaviti večji, 
sodobnejši čebelnjak na sončni legi na vrtu za družinsko hišo, ki je v tistem času predstavljal 
pravi statusni simbol lastnika. Zaradi obilice dela v družinskem podjetju in šibkega zdravja je 
Pavel Lapajne celotno oskrbo čebelnjaka in čebel prepustil sorodniku Juliju Lapajnetu, ki je 
zanj skrbel od postavitve do leta 1979, Po smrti Julija Lapajneta je za čebelnjak dve leti skrbel 
(1979-1981) njegov sin Peter Lapajne. Ker lastnika čebelnjaka, Pavel in Amalija Lapajne, 
nista imela otrok, je leta 1980 hišo in čebelnjak podedovala Amalijina polsestra Vojka Mrak. 
Od leta 1981 dalje je bil čebelnjak, ki v slovenskem merilu predstavlja izjemen primerek 
tovrstne stavbne dediščine, nenaseljen in prepuščen zobu časa. 


Slika 1: Lastnik meščanskega čebelnjaka Pavel Lapajne (zaseben arhiv Peter Lapajne) 


Slika 2: Oskrbnik meščanskega čebelnjaka Julij Lapajne (zaseben arhiv Peter Lapajne) 


V nemški knjigi z naslovom Der Imker der Neuzeit avtorja Otta Palusa, ki je izšla leta 1910, 
je Pavel Lapajne zasledil fotografijo sodobnega čebelnjaka. Na podlagi le-te je bil izdelan 
načrt, po katerem je mizar Jože Kenda leta 1925 izdelal čebelnjak in z delom pridobil 
mojstrski naziv. 


Slika 3: Fotografija nemškega čebelnjaka, po kateri je bil izdelan meščanski 
čebelnjak v Idriji (Otto Pauls, 1910) 

Slika 5: Vloga za izdajo gradbenega dovoljenja za čebelnjak iz leta 1925 
(Zgodovinski arhiv Ljubljana, Enota v Idriji) 


Slika 6: Podoba meščanskega čebelnjaka po zgraditvi leta 1925 (zaseben arhiv Peter Lapajne) 


Čebelnjaki tistega časa so bili največkrat manjši, enostavni leseni objekti s slamnato streho, v 
katerih je bilo prostora za nekaj panjev in čebelarsko opremo. Dober socialni položaj 
Lapajnetovih jim je omogočal, da so za gradnjo čebelnjaka uporabili dražje in kakovostnejše 
materiale, ki so bili pri gradnjah čebelnjakov na Slovenskem prej izjema kot pravilo. Pod 
čebelnjakom so zgradili betonske temelje, na katerih je bila postavljena lesena konstrukcija. 
Dvokapno streho s frčado na obeh straneh so prekrili s pločevinasto strešno kritino ter 
žlebom, po katerem je deževnica tekla po urejenem odtočnem kanalu stran od čebelnjaka. 
Notranjost čebelnjaka je bila sestavljena iz treh prostorov. Osrednji prostor z okni je bil 
namenjen druženju in delu v čebelnjaku. V njem je bila postavljena velika miza, dvosed in 
stoli iz bambusovega lesa, stene pa so krasile slike. V čebelnjaku so se ob praznikih in 
nedeljah družili gospodje, ki so igrali družabne igre. Pogosto so se tu srečevali okoliški 
čebelarji in izmenjavali izkušnje. Ostala dva prostora sta bila namenjena domu za čebele in 
skladiščenju sodobne opreme za čebelarstvo, od stojal, ročnega točila za točenje medu, raznih 
oblik matičnic, posod za shranjevanje medu, do žic za napenjanje okvirjev, satnic ter ostale 
opreme, ki jo je lastnik prinesel iz številnih potovanj po tujini. V kotlu za obkuhavanje perila 
»žihtnca« so topili vosek in vlivali satnice v posebni ročni pripravi. 


V čebelnjaku sta bili na vsaki strani dve vrsti AŽ (2-krat po šest) panjev in ena vrsta 
kranjičev. Vsak panj je imel svojo kartoteko, v katero je Julij Lapajne zapisoval vse 
pomembne podatke (izvalitev matice, rojenje, pojav bolezni). Ker so bili lastniki čebelnjaka 
popotniki in veliki ljubitelji gora, posebej Dolomitov, je bila na levi strani čebelnjaka na AŽ 
panjih upodobljena Cortina d'Ampezzo. Na desni strani pa je nečak Pavla Lapajneta, priznani 
idrijski umetnik Nikolaj Pirnat, porisal pročelja AŽ panjev in panjske končnice kranjičev z 
ljudskimi motivi, ki so prikazovali delo čebelarja, živalske in ljudske motive. 


Slika 7: Ohranjene panjske končnice z meščanskega čebelnjaka (foto: Cveto Koder) 


V okolici čebelnjaka so Lapajnetovi načrtno posadili medovite rastline (češnje, leske, smreke, 
jelke, akacijo). Na pergoli, ki je bila postavljena v bližini čebelnjaka, so rasle mediteranske 
ovijalke in vrtnice. Po parceli čebelnjaka so bile speljane poti, pod katerimi je bila drenaža 
zaradi bližnjega potoka. Pred čebelnjakom sta bili postavljeni dve klopci, na njih pa sta stala 
dva pletena panja iz slame, predhodnika kranjičev. 


Skrbniku čebelnjaka Juliju Lapajnetu sta pri skrbi za čebele občasno pomagala hišna 
pomočnica Metka Felc in hišni mizar Vencelj Kogej. Pred 2. svetovno vojno je bilo v 
čebelnjaku do 30 panjev kranjskih čebel. Med vojno vihro, leta 1943, je gospodar Pavel 
Lapajne umrl, Julij Lapajne pa je bil vpoklican v vojsko, tako da so bili za preživetje peščice 
čebeljih družin zaslužni zaposleni v družinskem podjetju. Po vojni, pa vse do svoje smrti, je 
Julij Lapajne vzdrževal od 7 do 10 panjev. Matice je kupoval pri lokalnih čebelarjih, kasneje v 
vzgojnih centrih. Ves med in propolis, ki ga je skrbnik pridobil, so porabili doma. Med je bil 
najpogosteje mešan, včasih akacijev ali lipov. Po drugi svetovni vojni je Julij Lapajne vozil 
čebele na pašo na Cerkljansko ob reko Idrijco, kjer so kmetje sejali ajdo. V tistem času so bile 
pri čebelah prisotne različne bolezni in zajedavci, od nosemavosti, hude gnilobe čebelje 
zalege in raznih vešč. Bolezni so največkrat zatirali sami, po navodilih iz čebelarskih knjig. 
Ob pomanjkanju paše so v čebelnjak vdirale druge žuželke in ga ropale. Čebelar je takrat 
priprl vhodne lopute »tace« in na ta način poskušal omiliti škodo. Vsako leto je Lapajne v 
panjih pustil nekaj ajdovega medu, s katerim so čebele preživele zimo do prve spomladanske 
paše, gozdni med pa je iztočil, ker je čebelam povzročal grižo. 


Da je bil Julij Lapajne aktiven čebelar, priča tudi podatek, da je bil eden od ustanoviteljev 
Čebelarskega društva Idrija. Leta 1951 je bil sklican zbor čebelarjev, na katerem je bilo 
prisotnih 29 čebelarjev iz Idrije in njene okolice. Na zboru so izvolili predsedstvo društva, v 


katerega je bil imenovan tudi Julij Lapajne. Na prvem zboru so zapisali in potrdili program 
društva, v katerem so opredelili prednostne naloge, ki so bile: organizacija čebelarskih družin, 
prevažanje čebel na pašo, odkup čebelarskih proizvodov od svojih članov, skrb za čebelje 
kužne bolezni, organizacija predavanj, skrb za popularizacijo čebelarstva, nabava čebelarskih 
potrebščin za člane, postavitev društvenih čebelnjakov na pasiščih, ter določili pravila in plan 
dela. Društvo je zaradi premajhnega števila članov in finančnih težav delovalo slabo 
desetletje. 


Slika 8: Pavel Lapajne s sorodniki: z desne proti levi sedijo Amalija Lapajne (lastnikova žena), Pavel 
Lapajne (lastnik), Pavlova svakinja, Srečko (lastnikov brat), Nikolaj Pirnat (lastnikov nečak, priznan 
idrijski umetnik), Amalijin brat, Julij Lapajne (oskrbnik čebelnjaka) (zaseben arhiv Peter Lapajne) 

Slika 9: Julij Lapajne ob meščanskem čebelnjaku leta 1966 (foto: Peter Lapajne) 

Slika 10: Oskrbnikova sinova Peter in Pavel Lapajne (zaseben arhiv Peter Lapajne) 


Leta 1953 so Lapajnetovim z nacionalizacijo odvzeli parcelo s čebelnjakom in spodnje 
nadstropje hiše. Kasneje so hišo dobili nazaj, lastnik parcele pa je postala Občina Idrija, ki je 
parcelo kasneje prodala gradbenemu podjetju SGP Zidgrad Idrija. 


Obnova meščanskega čebelnjaka 


Občina Idrija in Idrijsko-Cerkljanska razvojna agencija sta leta 2011 uspešno prijavili projekt 
prenove opuščenega meščanskega čebelnjaka na razpis čezmejnega sodelovanja med Italijo in 
Slovenijo, kjer se je v okviru projekta Enjoy Tour izvedla celovita obnova tega edinstvenega 
čebelnjaka. Obnova je potekala od januarja do decembra 2013. 


V projektno delovno skupino za obnovo meščanskega čebelnjaka so bili vključeni: 
e Karmen Makuc, Miran Podobnik (Občina Idrija), 
e Darja Lahajnar (Idrijsko-Cerkljanska razvojna agencija), 
e Martin Kolenc (Čebelarsko društvo Idrija), 
e Cveto Koder (Studio Koder, arhitekt). 


Arhitekt Cveto Koder je v sodelovanju z delovno skupino izdelal idejni načrt obnove 
meščanskega čebelnjaka, v katerem je bila predvidena ohranitev in obnova prvotnih sestavnih 
elementov čebelnjaka (lesena konstrukcija, okna, vrata), s katerimi bi čebelnjak ohranil svojo 
avtentičnost. Na podlagi idejnega načrta je bil izveden razpis za zbiranje ponudb za obnovo 
meščanskega čebelnjaka. 

Glede na prejete ponudbe so bili izbrani naslednji zunanji izvajalci: 


e  Ornament, Izdelava okrasnih in drugih izdelkov iz lesa, Danilo Prezelj s.p. (obnova 
konstrukcije, strehe, notranjosti čebelnjaka), 
e  Šelak mizarstvo, Klemen Carli s.p. (obnova vhodnih vrat in oken). 


Podizvajalci: 


e Stavbno kleparstvo in krovstvo Franc Debevec s.p. (kritje strehe), 
e  sradbeno podjetje SGP Zidgrad Idrija. 


Da bi lahko pričeli z obnovo opuščenega meščanskega čebelnjaka, je bilo potrebno lastništvo 
čebelnjaka prenesti na Občino Idrija. Že septembra 2009 je bila sklenjena darilna pogodba 
med Občino Idrija in podjetjem SGP Zidgrad Idrija, s katero je podjetje podarilo čebelnjak 
občini za namen obnove. Ker pa podjetje parcele, na kateri je stal objekt, ni bilo pripravljeno 
prodati, se je iskalo ustrezno, nadomestno lokacijo za postavitev čebelnjaka. Občina je za 
premestitev čebelnjaka ponudila nabor treh lokacij: 


e za staro osnovno šolo, 
e ob Wolfovem stopnišču, ki vodi do gimnazije Jurija Vege, 
e pod Centrom za idrijsko dediščino (nekdanji dijaški dom). 


Delovna skupina se je na podlagi ogledov nadomestnih lokacij po tehtnem premisleku 
odločila, da se meščanski čebelnjak umesti na pobočje pod dijaškim domom, kjer bi bila 
postavitev čebelnjaka najbolj ugodna. Na sliki 9 je načrt postavitve meščanskega čebelnjaka 
iz prvotne lokacije (označeno z modro barvo) na nadomestno lokacijo (označeno z rdečo 
barvo ). 

Slika 11: Načrt postavitve meščanskega čebelnjaka na nadomestno lokacijo 


Čebelnjak, ki po dolgoletnem propadanju ni bil v dobrem stanju, bi bilo potrebno prenesti na 
novo lokacijo in tam začeti z obnovo. Avgusta 2013 se je podjetje SGP Zidgrad Idrija 

odločilo, da parcelo, na kateri je stal čebelnjak, vendarle proda Občini Idrija. Tako je 
čebelnjak ostal na svojem prvotnem mestu. Takoj so stekli uradni postopki za odkup parcele 
in dogovori z zunanjimi izvajalci, ki so z deli pričeli konec meseca avgusta in zaključili 
decembra 2013, ko je bil izveden tehnični prevzem čebelnjaka. V letu 2014 so se dela 
nadaljevala. V mesecu marcu in aprilu se je uredila okolica čebelnjaka. Odstranilo se je 
drevesa, ki so nevarno ogrožala obnovljeno konstrukcijo, uredilo se je poti okoli čebelnjaka, 
odvodnjavanje in obnovilo stare panje. V mesecu maju se je zaradi dotrajanosti starih panjev 
v čebelnjak vgradilo nekaj novih, pročelja vseh, pa je lokalni umetnik Danilo Jereb poslikal z 
motivi iz lokalnega okolja. Čebelarji so v panje naselili nekaj družin kranjskih čebel za katere 
skrbi oskrbnik čebelnjaka Likar Andrej, čebelar iz Idrije. Kmalu po vselitvi čebel, so si 
čebelnjak ogledali prvi obiskovalci, ki so bili s praktičnim prikazom življenja čebel v 
notranjosti objekta več kot navdušeni. Septembra so predstavniki Čebelarskega društva Idrija 
ob čebelnjaku uredili čebelarsko učno pot. 18. 9. 2014 je sledila slovesna otvoritev 
meščanskega čebelnjaka na kateri so povabljeni lahko okušali različne vrste medu, si ogledali 
notranjost čebelnjaka, vključenim v obnovo čebelnjaka, pa so bila podeljena priznanja. V 
naslednjih mesecih bodo člani Čebelarskega društva Idrija postavili zbirko čebelarske opreme 
in v okolici čebelnjaka posadili vrt medovitih rastlin. 


Kronologija obnove meščanskega čebelnjaka 


Od januarja do maja 2013 - Predlog za premestitev čebelnjaka na nadomestno lokacijo, 


- priprava lokacijske informacije in pridobivanje gradbenega 
dovoljenja, 


- dogovor o načinu prenove. 


2. 6. 2013 - 22. 6. 2013 Čiščenje čebelnjaka in okolice (ČD Idrija). 


14. 8. 2013 Odmera zemljišča in parceliranje (prisotni: Miran Podobnik, 
Alenka Brus, Martin Kolenc, Pavle Pivk). 


20. 8. 2013 Sestanek delovne skupine z izvajalci del (Danilo Prezelj, 
Klemen Carli, Karmen Makuc, Cveto Koder, Martin Kolenc). 


26. 8. 2013 - 10. 9. 2013 Začetek obnove čebelnjaka (demontaža poda, stropa, strehe, 
izvajalec Danilo Prezelj). 


16. 9. 2013 - 20. 10. 2013 Obnova strehe (ostrešje, zaščita pred insekti, kritje. s 
pločevinasto kritino, izvajalec Franc Debevec). 


17. 10. - 27. 10. 2013 Obnova konstrukcije (odstranjevanje stare barve in nanos 
nove, menjava polnil, barvanje notranjosti, izvajalec Danilo 
Prezelj). 

30. 10. 2013 -4. 11. 2013 Izvedba tlaka v čebelnjaku (ČD Idrija). 

16. 11. 2013 Izkop drenaže in poravnava terena (ČD Idrija). 

22. 11. 2013 Montaža obnovljenih oken in vrat (Klemen Carli). 

29. 11.2013- 9.12.2013 | Urejanje električne napeljave v čebelnjaku (ČD Idrija in Sašo 
Ličer). 

16. 12. 2013 Zaključena notranja dela (barvanje, zaključne letve, izvajalec 


Danilo Prezelj) 


18. 12. 2013 Tehnični prevzem obnovljenega čebelnjaka v katerega je še 


potrebno namestiti nove panje. 


13. 04. 2014 Urejanje okolice čebelnjaka (obnova poti okrog čebelnjaka, 


odstranitev dreves, vstavljeni so že obnovljeni panji, vendar še 
brez poslikave). 


1.05. 2014 Urejena okolica čebelnjaka z vstavljenimi obnovljenimi panji 


na desni strani. 


Od maja do avgusta 2014 Poslikava panjev (Danilo Jereb). 


25. 05. 2014 Vselitev čebel v čebelnjak (CD Idrija). 

31.05.2014 Prvi obiskovalci čebelnjaka. 

5. 9. 2014 Končana poslikava in vstavljeni vsi poslikani panji v 
čebelnjak. 

13.9.2014 Ureditev čebelarske učne poti okrog čebelnjaka. 

18. 09. 2014 Slovesna otvoritev čebelnjaka. 


Vključevanje Čebelarskega društva Idrija v obnovo meščanskega čebelnjaka 


V Čebelarskemu društvu Idrija je bila za potrebe obnove meščanskega čebelnjaka 
ustanovljena delovna skupina, v kateri so sodelovali: vodja Martin Kolenc, Ivan Benčina, Jože 
Lazar in Ciril Rupnik. Delovna skupina in številni člani Čebelarskega društva Idrija so z 
znanjem in s prostovoljnim delom občutno pripomogli k obnovi meščanskega čebelnjaka. 


Naloge delovne skupine in prostovoljcev Čebelarskega društva Idrija: 


sodelovanje pri obnovi samega čebelnjaka, 

ureditev okolice čebelnjaka, vselitev čebeljih družin, 

ureditev zbirke čebelarske opreme, 

organizacija čebelarskega krožka v sodelovanju z Osnovno šolo Idrija in gimnazijo 
Jurija Vege, določitev mentorjev, 

skrb za čebelnjak in okolico je prevzel čebelar Andrej Likar. 

Slika 13: Meščanski čebelnjak v propadanju leta 2012 (foto: Martin Kolenc) 

Slika 14: Čebelarska oprema v opuščenem čebelnjaku leta 2012 (foto: Cveto Koder) 

Slika 15: Začetek obnove meščanskega čebelnjaka. Idrija, 26. 8. 2013 (foto: Martin Kolenc) 

Slika 16: Čiščenje notranjosti čebelnjaka in odstranjevanje poda. Idrija, 27. 8. 2013 
(foto: Martin Kolenc) 


Slika 17: Obnova ostrešja, Danilo Prezelj. Idrija, 16. 9. 2013 (foto: Martin Kolenc) 

Slika 19: Vkop električne napeljave in urejanje okolice. Idrija, 29. 11. 2013 (foto: Martin Kolenc) 

Slika 20: Obnovljen meščanski čebelnjak z zaščito pred zunanjimi vplivi, panje je potrebno še 
namestiti. Idrija, 18. 12. 2013 (foto: Martin Kolenc) 


Slika 21: Urejanje okolice čebelnjaka (obnova poti okrog čebelnjaka, odstranjena so drevesa, 
vstavljeni so že obnovljeni panji, vendar še brez poslikave). Idrija, 13. 4. 2014 (foto: Martin 
Kolenc) 

Slika 22: Urejena okolica čebelnjaka z vstavljenimi obnovljeni panji na desni strani. Idrija, 1. 5. 2014 
(foto: Martin Kolenc) 

Slika 23: Poslikava panjev s strani lokalnega umetnika Danila Jereba, pod vodstvom Cveta 
Kodra. Idrija, 21. 5. 2014 (foto: Martin Kolenc) 

Slika 24: Člani Čebelarskega društva Idrija ob vselitvi čebeljih družin v obnovljen meščanski 
čebelnjak. Idrija, 25. 5. 2014 (foto: Martin Kolenc) 


Slika 25: Prvi obiskovalci čebelnjaka, učenci OŠ Idrija. Idrija, 31. 5. 2014 (foto: Martin Kolenc) 

Slika 27: Postavljanje tabel čebelarske učne poti. Idrija, 13. 9. 2014 (foto: Martin Kolenc) 

Slika 28: Čebelarska učna pot ob meščanskem čebelnjaku v Idriji. Idrija, 18. 9. 2014 (foto: Urška 
Mijatovič) 


Slika 29: Slavnostni prerez traku na otvoritvi meščanskega čebelnjaka so opravili župan Občine Idrija 
Bojan Sever, podpredsednik CDI Martin Kolenc in podpredsednik CZS Rodman Aleš. Idrija, 18. 9. 
2014 (foto: Urška Mijatovič) 

Slika 30: Voden ogled meščanskega čebelnjaka po uradni otvoritveni slovesnosti. Idrija, 18. 9. 2014 
(foto: Urška Mijatovič) 

